Dominika Mirgová

Dominika Mirgová, vydatá Zvolenská (* 23. december 1991, Trnava) je slovenská speváčka, hudobníčka a tanečníčka. V roku 2007 sa zúčastnila tretej série súťaže Slovensko hľadá SuperStar, kde sa vo finále umiestnila na 2. mieste. O rok na to vydala svoj debutový album Dominika Mirgová, z ktorého v rádiách úspešne rotoval singel „Skoro ako v sne“. Po dlhšej odmlke sa v roku 2012 vrátila na hudobnú scénu. V roku 2017 bola ocenená v rámci Hudobných cien Europy 2 v kategórii Speváčka roka. Vydala 7 albumov a 8 EP. Medzi jej najväčšie hity patria piesne „Nová“, „Je koniec“, „Ja sa cítim dobre“, „Spomaliť“ či vianočná pieseň „Šťastné a veselé“.

 Osobný život 
Mirgová spieva od troch rokov, hudobne pôsobila po boku svojho otca. Je polovičná Rómka.

 Kariéra 

 1991 – 2010: Detstvo, Slovensko hľadá SuperStar a začiatky kariéry 
Dominika Mirgová sa narodila 23. decembra 1991 v Trnave, kde prežila aj svoje detstvo. Odmalička inklinovala k hudbe. Už ako 5-ročná stála pred mikrofónom počas rodinných osláv a vystúpení svojho otca, muzikanta v jeho kapele Domiband. Od 12-tich rokov vystupuje, hrá na niekoľkých hudobných nástrojoch a skladá vlastnú hudbu. Ako 15-ročná si po dohode s rodičmi podala prihlášku do 3. série súťaže Slovensko hľadá Superstar. V súťaži sa dostala až do finále, kde ju porazila Vierka Berkyová. Druhé  miesto jej však prinieslo nahrávaciu zmluvu so Sony BMG a po tom, čo víťazka nenahrala žiadnu hudbu, sa Dominika stala prioritou vydavateľstva. Prvý singel „Skoro ako v sne“ bol v rádiách úspešný. Následne v roku 2008 vydala album Dominika Mirgová.

O dva roky neskôr skúsila šťastie v pesničkovej súťaži Eurovision Song Contest 2010 s svojou skladbou „Cesta snov“. Speváčka skončila na deviatom mieste vo štvrťfinále.

 2011 – 2014: Návrat na „výslnie“ a album #Nová 
Po niekoľkých menej úspešných singloch sa na čas odmlčala, venovala sa škole, zmaturovala a znovu sa objavila na hudobnej scéne v roku 2011 v duete s Mirom Jarošom „Na pokraji síl“. Po jeho úspechu dostala od speváka ponuku na spoluprácu. Miro Jaroš napísal skladbu „Nová“, ktorú inšpiroval skutočný príbeh jej nešťastnej lásky s finalistom Michalom Chrenkom, a ktorú fanúšikovia označili za „hymnu zlomených sŕdc“. Skladbu v roku 2013 nominovali v kategórii Hit roka 2012 v ankete Slávik 2012. Remix Dr. Woofa bol nominovaný v Eurodanceweb Award 2012 za najlepšiu slovenskú tanečnú skladbu roka 2012. 

Nasledovali single „Labuť“, „Kto je on“ s Robertom Burianom a „L.A.S.K.A.“ s Rakbym. V septembri 2013 vyšiel album #Nová, spoločne so singlom „Swing“. Album pokrstili reperi, ktorí hosťovali na albumeKali, Rakby a Suvereno. Ako posledné single z albumu vyšiel duet „Je koniec“ s Kalim a coververzia skladby od Mekyho Žbirku „Prvá“. Za vysokú predajnosť získal album ocenenie Zlatá platňa. 

V októbri 2013 nahrala spoločne s raperom Suverenom benefičnú skladbu „Musím mať nádej“ pre Nadáciu KVAPKA NÁDEJE. K skladbe vznikol aj videoklip, avšak Dominika Mirgová ani Suvereno si vo videoklipe nezahrali. Šancu zažiariť nechali malým pacientom na detskej onkológii na bratislavských Kramároch. V novembri 2013 spolupracovala s Mirom Jarošom na piesni „Chrobáčikovia“ k francúzskemu animovanému filmu Chrobáčikovia: Údolie stratených mravčekov, ktorá vznikla pre slovenské znenie.

 2015 – 2017: album ARMÁDA a odchod z vydavateľstva Galgan Music 
Po úspechu albumu #Nová odštartovala prípravy na svoj tretí štúdiový album so singlom „Vám“, v ktorom sa vôbec po prvýkrát prezentuje aj ako autorka textu. "Fanúšikovia ma veľmi inšpirujú, bez nich by som tu nebola, a preto som im napísala a venovala skladbu Vám, pretože len vďaka im má význam to, čo robím," vyjadrila sa ku skladbe. V skladbe speváčka okrem ďakovania fanúšikom zanecháva aj rapovaný odkaz pre neprajníkov. Okrem spevu v nej totiž aj rapuje. Ďalší singel k pripravovanému albumu „Hore“ mal za prvých osem dní od zverejnenia na YouTube viac než 430-tisíc prehratí. Odvrátenou stránkou vysokého počtu zahliadnutí bol však nelichotivý pomer pozitívnych a negatívnych reakcií na kontroverzný singel. 

V novembri 2014 si v závere charitatívneho galavečera Noc nádejí niekoľkokrát pohladila rastúce bruško. Jej tehotenstvo oznámila moderátorka Jarmila Lajčáková-Hargašová. Novinku následne potvrdila aj samotná speváčka na svojom profile na sociálnej sieti Facebook.

V decembri 2014 vydala bez ohlásenia vianočnú pieseň „Šťastné a veselé“. Videoklip má podobu jednoduchého štúdiového videa, v ktorom Dominiku sprevádzajú muzikanti Marek Danko na klavíri a Peter Fajta na husliach.

V marci 2015 Dominika oznámila, že by ešte počas tehotenstva chcela dokončiť piesne na nový album a medzi nimi aj skladbu, ktorú zložila pre svojho očakávaného syna  V apríli priviedla Dominika na svet syna Petra a v auguste sa vydala za priateľa Petra Zvolenského. Po dlhšej pauze sa vrátila v októbri so skladbou „Závislí“, na ktorej spolupracovala s DJom Róbertom Burianom. V roku 2016 vydala nový album pre svojich fanúšikov s názvom ARMÁDA. Pre fanúšikov pripravila aj nový  MERCH.
V roku 2016 ohlásila aj svoje prvé turné ARMÁDA TOUR 2016 v mestách Trenčín, Banská Bystrica, Humenné, Poprad a Nitra. Druhá časť turné ARMÁDA TOUR Jar 2017 prebehla v mestách Nové Zámky, Košice, Lučenec, Žilina a Bratislava. Po skončení turné sa osamostatnila od Mira Jaroša a začala sama vydávať pesničky. V roku 2017 si otvorila vlastne tanečné štúdio VIP dance studio v Trnave.
V roku 2017 bola ocenená v rámci Hudobných cien Európy 2 v kategórii Speváčka roka.

 Diskografia 

Štúdiové albumy
 2008 – Dominika Mirgová
 2013 – #Nová
 2016 – Armáda
 2019 – Toto som ja
 2020 – Noačo?!
 2023 – Wonder Woman
Kompilačné albumy
 2022 – IIII
EP
 2021 – Na Mesiac
 2021 – Odznova
 2021 – Znamenia
 2022 – Svetlo

 Filmografia 
 Filmy 
 2022: Hlavne veľa lásky
 2023: Nikdy nehovor nikdy

 Televízia 

 Televízne vystúpenia 
 Rok Skladba a interpret Relácia Produkcia Dátum vysielania2007„Rome Wasn't Built in a Day“ (Morcheeba)Slovensko hľadá SuperstarSemifinále Top 22 – ženyTV Markíza„Say It Right“ (Nelly Furtado)Semifinále Top 16 – ženy (kapela)„Big Girls Don't Cry“ (Fergie)Semifinále Top 14 – ženy„Save the Best for Last“ (Vanessa Williams)Top 10 – Rok narodenia„Complicated“ (Avril Lavigne)Top 9 – Rock„Stickwitu“ (Pussycat Dolls)Top 8 – Balady„Čo o mne vieš“ (Dara Rolins)Top 7 – Dance„Unwritten“ (Natasha BedingfieldTop 6 – Big Bands a duety„One“ (U2 & Mary J. Blige)s Martinom Konrádom„Zažni“ (Miroslav Žbirka)Top 5 – Miroslav Žbirka„Nespáľme to krásne v nás“ (Miroslav Žbirka)„Umbrella“ (Rihanna)Top 4 – Unplugged„Vietor“ (Zdenka Predná)„Knockin' on Heaven's Door“ (Avril Lavigne)Top 3 – Idol's Choice„Sway“ (Pussycat Dolls)„Irreplaceable“ (Beyoncé)„Sway“ (Pussycat Dolls)Top 2 – Veľké finále„All I Want for Christmas Is You“ (Mariah Carey)„Angels“ (Jessica Simpson)2009„Girls Just Want to Have Fun“ (Cyndi Lauper)s Dominikou StarouMiss Slovensko 2009„Let Me Entertain You“ (Robbie Williams)s Martinou Šindlerovou a Máriou Čírovou„I Gotta Feeling“ (The Black Eyed Peas)s Thomasom PuskaileromSuperSilvester 20092010„Cesta snov“Eurosong (2. štvrťfinálové kolo)Jednotka2012„Na pokraji síl“ s Mirom Jarošom Noc nádejí2013„L.A.S.K.A.“ (akustická verzia)TeleránoTV Markíza„Musím mať nádej“ so SuverenomNoc nádejíJednotka„Nová“2014„Musím mať nádej“ so SuverenomNoc nádejí„Labuť“ s Miroslavom Mirgom2015„Šťastné a veselé“Noc nádejí„Každý deň budú vraj Vianoce“ (Lojzo a Miroslav Žbirka) s ostatnými účinkujúcimi2016„Dole“Neskoro večer (4. séria, 9. epizóda)„Talizman“TeleránoTV Markíza„Dole“„Objím ma“Teleráno„Ave Maria“Noc nádejíJednotka„Šťastné a veselé“Úsmev ako dar2017„Musím mať nádej“Chart Show – Najkrajšie charitatívne piesneTV Markíza2018„Real(ita)“Teleráno„Stopy“ s MajselfomÚsmev ako darJednotka2019„Vzduch“TeleránoTV Markíza„Roztopím“InkognitoTV JOJ„Musím mať nádej“ so SuverenomNoc nádejíJednotka„Znovuzrodená“Úsmev ako dar2020„Locomotion“ (Kylie Minogue)Chart Show – Diskohity spred 89-tehoTV Markíza„Čas zázrakov“Úsmev ako darJednotka2021„Rain On Me“ (Lady Gaga feat. Ariana Grande)s Barborou PiešovouTvoja tvár znie povedome (6. séria, 4. kolo)TV Markíza„CDCN“Neskoro večer (15. séria, 2. epizóda)Jednotka2024„Šukar gili“Neskoro večer (20. séria, 5. epizóda)Hit roka„Rande“ (Emma Drobná feat. Ego)
s Martinom MadejomMilujem Slovensko (15. séria, 1. epizóda – Silvestrovský špeciál)31. december 2024

Ocenenia a nominácie
 Rok  Nominovaná práca  Ocenenie  Kategória  Výsledok 2012  „Nová (Dr. Woof remix)“  Eurodanceweb Award  Najlepšia tanečná skladba roku 2012   2013  „Nová“  Slávik  Hit roka 2012   2017  Dominika Mirgová  Hudobné ceny rádia Europa 2  Speváčka roka   2019  Dominika Mirgová + Šorty – „Ja sa cítim dobre“  Ruka Hore Awards  Skladba roka 3. miesto 2019  Dominika Mirgová  Ruka Hore Awards  Interpretka roka 2. miesto

 Referencie 

 Iné projekty  

 Externé odkazy 

 Dominika Mirgová na Discogs




Kategória:Slovenské popové speváčky
Kategória:Slovenské R&B speváčky
Kategória:Slovenské osobnosti rómskeho pôvodu
Kategória:Osobnosti z Trnavy